Diari Oficial de la Generalitat Valenciana


Sumari del DOGV 5470, del 14-03-2007 (2007/3097)

Informació pública del Programa per al desenvolupament d'actuacions integrades, del sector "Horts de Llevant II" de la vilanova de castelló, que incorpora projecte d'urbanització.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5470

Data del DOGV
:   14-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3097


Data del document
:   27-02-2007

Organisme emissor
:   Conselleria de Territori i Habitatge

Tipus de document
:   Informació Pública

Descriptors 

:   * Castelló
    * pla d'urbanisme

L'Institut Valencià de Vivenda, SA. (IVV, SA), com a empresa pública de la Generalitat, adscrita a la Conselleria de Territori i Vivenda, de conformitat amb el que establix l'article 89 de la Llei 16/2005, de 30 de desembre, de la Generalitat, Urbanística Valenciana, i basant-se en el Conveni de Col·laboració subscrit amb l'Ajuntament de Vila-nova de Castelló, el 22 d'octubre del 2004, ha elaborat el Programa per al Desenvolupament d'Actuacions Integrades del Sector "Horts de llevant II", de Vila-nova de Castelló, que incorpora Projecte d'Urbanització.  
El procediment per a la seua aprovació està subjecte a les regles establides per als Plans Especials en l'article 96 de la LUV, amb aplicació del procediment de tramitació d'urgència previst en l'article 100 de la mateixa llei, i dels articles 268 i següents del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
De conformitat amb el que disposa l'article 89 de la LUV i article 9 del Decret 137/2006 de 29 de setembre, del Consell, pel qual s'aprova el Reglament Orgànic i Funcional de la Conselleria de Territori i Vivenda, la directora general d'Ordenació del Territori, ha acordat per resolució de data 27 de febrer del 2007 sotmetre a informació pública per un període de 20 dies, per mitjà de la seua publicació en el Diari Oficial de la Comunitat Valenciana i en un diari no oficial d'àmplia difusió en la localitat, el Programa per al Desenvolupament d'Actuacions Integrades del Sector "Horts de llevant II", de Vila-nova de Castelló, que incorpora Projecte d'Urbanització.  
La documentació, degudament diligenciada, es trobarà depositada per a la seua consulta pública en l'Ajuntament de Vila-nova de Castelló, Plaça de l'Ajuntament núm. 8, així com en la seu del IVV,SA. A València, C/ En BOU, núm. 9 i 11.   
Durant l'esmentat termini, podran presentar-se les al·legacions que es consideren oportunes en les oficines del I.V.V.,SA., així com en qualsevol de les dependències o registres establits en l'article 38.4 de la Llei 30/92 de Règim Jurídic de les Administracions Públiques i del Procediment Administratiu Comú, modificat per la Llei 4/99 de 13 de gener.   
El règim de l'actuació s'executa per mitjà de gestió directa, i en conseqüència, de conformitat amb l'article 272 del Decret 67/2.006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, no pertoca ni a la presentació d'alternatives tècniques ni proposicions juridicoeconòmiques.  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com desconeguts o amb domicili ignorat.   
València, 27 de febrer del 2007.- La directora general d'Ordenació. del Territoriž per substitució (Art. 7 Decret 137/2006) la secretària autonòmica de Territori i Medi Ambient: Cristina Serrano Mateo.